แรงขาย SCB ก่อนพ้นสภาพฯ ดึง SET ปิดภาคเช้าลบ 1 จุด
แรงขาย SCB ก่อนพ้นสภาพฯ ดึง SET ปิดภาคเช้าลบ 1 จุด บ่ายมองการซื้อขายเบาบาง ให้กรอบการเคลื่อนไหวที่ 1,670-1,680 จุด
แรงขาย SCB ก่อนพ้นสภาพฯ ดึง SET ปิดภาคเช้าลบ 1 จุด บ่ายมองการซื้อขายเบาบาง ให้กรอบการเคลื่อนไหวที่ 1,670-1,680 จุด
18 เม.ย. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ดัชนีตลาดหุ้นไทยช่วงเช้าที่ผ่านมาเคลื่อนไหวในกรอบแคบๆ โดยในช่วงวันหยุดยาวในช่วงเทศกาลสงกรานต์มีทั้งปัจจัยบวกและปัจจัยลบเข้ามา ซึ่งนักลงทุนยังคงติดตามนโยบายทาวการเงินของจีนว่าจะเป็นอย่างไร และรอประเมินทิศทางเงินเฟ้อของสหรัฐ หลังประธานธนาคารกลางสหรัฐฯ (เฟด) แต่ละสาขา ที่เตรียมออกมาให้ความเห็นต่อภาพรวมเศรษฐกิจ
อย่างไรก็ตามดัชนี SET ยังถูกกดดันจากแบงก์ใหญ่อย่าง SCB ที่นักลงทุนเทขายออกมาหลังจากวันสุดท้ายของการยื่นแบบตอบรับการทำคำเสนอซื้อพร้อมเอกสารประกอบให้กับตัวแทนในการรับซื้อหลักทรัพย์ ในวันจันทรท์ที่ 18 เมษายน 2565 เพื่อรอการเข้าเทรดใหม่ของ SCBX ในวันที่ 28 เม.ย. 2565 โดย SCB มีผลต่อดัชนี 3.36 จุด
ขณะที่ช่วงบ่ายมองว่าการซื้อขายค่อนข้างเงียบเหงา เนื่องจากจากตลาดหุ้นในสหภาพยุโรปส่วนใหญ่ปิดทำการเนื่องในวันอีสเตอร์ และยังคงต้องรอตามสถานการณ์เศรษฐกิจในประเทศอย่างต่อเนื่อง โดยให้กรอบการเคลื่อนไหวที่ 1,670-1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 1,823.96 ล้านบาท ปิดที่ 88.00 บาท ลดลง 2.00 บาท
PTTEP มูลค่าการซื้อขาย 1,786.13 ล้านบาท ปิดที่ 150.00 บาท เพิ่มขึ้น 6.50 บาท
PTT มูลค่าการซื้อขาย 1,577.62 ล้านบาท ปิดที่ 37.25 บาท เพิ่มขึ้น 0.25 บาท
KBANK มูลค่าการซื้อขาย 1,417.56 ล้านบาท ปิดที่ 153.00 บาท ลดลง 2.50 บาท
BANPU มูลค่าการซื้อขาย 1,177.87 ล้านบาท ปิดที่ 11.20 บาท เพิ่มขึ้น 0.40 บาท